[{"text_idx": "#000000", "text": "The Wallich yn cyfrannu at adroddiad newydd y Senedd ar ddigartrefedd"}, {"text_idx": "#000003", "text": "Canfuwyd bod gwasanaethau dan bwysau mawr oherwydd y lefelau uchaf erioed o alw, yn enwedig ar gyfer cymorth a llety dros dro."}, {"text_idx": "#000004", "text": "Mae\u2019r ffigurau swyddogol diweddaraf gan Lywodraeth Cymru (o fis Rhagfyr 2022 ymlaen) yn dangos bod 9,247 o bobl mewn llety dros dro, gyda mwy o bobl yn gofyn am lety nac oedd yno o bobl yn symud o lety dros dro yn llwyddiannus bob mis."}, {"text_idx": "#000005", "text": "Y gwir amdani yw nad oes digon o dai addas ar gyfer pobl yn y system digartrefedd, ac mae\u2019n rhaid i Lywodraeth Cymru weithio gydag awdurdodau lleol, cymdeithasau tai a landlordiaid y sector preifat er mwyn cynyddu\u2019n sylweddol y nifer o dai sydd ar gael."}, {"text_idx": "#000008", "text": "Dyma rai o\u2019r argymhellion sy\u2019n arbennig o berthnasol i\u2019n gwaith ni yn The Wallich:"}, {"text_idx": "#000009", "text": "Dylai Llywodraeth Cymru adolygu sut mae awdurdodau lleol yn sicrhau bod pobl sy\u2019n aros mewn llety dros dro yn cael gwybod am eu statws, gan gynnwys pa mor hir y bydd hi\u2019n ei chymryd cyn y bydd llety parhaol ar gael."}, {"text_idx": "#000010", "text": "Dylai Llywodraeth Cymru ymchwilio ar frys i\u2019r hyn y gellir ei wneud i wella\u2019r safonau mewn llety dros dro."}, {"text_idx": "#000012", "text": "Rhaid i Lywodraeth Cymru gynyddu\u2019r dyraniad ar gyfer y Grant Cymorth Tai cyn gynted a\u0302 phosibl, gan ystyried lefel uchel chwyddiant a\u2019r galw am wasanaethau digartrefedd."}, {"text_idx": "#000013", "text": "Dylai Llywodraeth Cymru nodi pa gamau mae\u2019n eu cymryd i ddylanwadu ar Lywodraeth y DU i gynyddu cyfradd y Lwfans Tai Lleol i 30ain canradd rhent y farchnad leol o leiaf."}, {"text_idx": "#000014", "text": "Dylai Llywodraeth Cymru ystyried pob opsiwn ar gyfer cynyddu\u2019r nifer o letyau un ystafell wely sydd ar gael mewn lleoliadau priodol."}, {"text_idx": "#000015", "text": "Dylai Llywodraeth Cymru nodi pa ddata mae\u2019n ei gasglu am dai cymdeithasol gwag, gan gynnwys yr amser a gymerodd i ailosod tai pan fyddant yn dod yn wag."}, {"text_idx": "#000016", "text": "The Wallich yn galw am fwy o ddarpariaeth digartrefedd"}, {"text_idx": "#000018", "text": "Darparu ymyriadau cynnar i gadw pobl yn eu cartrefi\nDarparu cymorth ac eiriolaeth i bobl mewn llety dros dro\nRheoli llety tymor hir ar gyfer pobl sydd ag anghenion cymhleth lluosog\nGwaith maes ar gyfer pobl sy\u2019n byw ar y stryd"}, {"text_idx": "#000021", "text": "Darllenwch ein llythyr at y Gweinidog yn galw am roi terfyn ar rewi cyllid Grant Cymorth Tai yma"}, {"text_idx": "#000022", "text": "Rydyn ni wrthi\u2019n trawsnewid gwasanaethau tuag at fodel ailgartrefu cyflym yng Nghymru, lle tybir bod pawb sy\u2019n gofyn am lety yn \u2018barod ar gyfer tenantiaeth\u2019 ar yr amod eu bod yn cael y cymorth cywir. Byddan nhw\u2019n cael eu lleoli ar unwaith mewn cartref newydd."}, {"text_idx": "#000023", "text": "Rydyn ni yn The Wallich yn gwbl gefnogol i\u2019r dull gweithredu hwn. Fodd bynnag, bydd angen parhau i fuddsoddi mewn llety dros dro hyd nes y bydd mwy o gartrefi newydd addas ar gael yn y sectorau rhentu cymdeithasol a phreifat."}, {"text_idx": "#000024", "text": "Mae\u2019n bosibl trawsnewid i ailgartrefu cyflym, ond mae angen buddsoddi a chanolbwyntio ar weithio mewn partneriaeth er mwyn gwireddu hyn i bobl sy\u2019n ddigartref yng Nghymru."}]